El periodista Toni Vall, III Premi de Comunicació Som Cinema | Lleida.com\nEl Festival Som Cinema ha concedit el III Premi de Comunicació al periodista Toni Vall (Barcelona, 1979). L’organització del Festival de l’Audiovisual Català ha destacat que, amb aquest guardó, reconeix la trajectòria de Toni Vall com a periodista cultural en l'àmbit del cinema, que sempre ha exercit amb esperit crític i pedagògic, així com la seva tasca en la difusió dels autors i del cinema català.\nÉs periodista especialitzat en cinema i professor de periodisme de la Universitat Autònoma de Barcelona. Actualment, escriu i parla sobre cinema a les revistes Cinemanía i Sàpiens, al diari Ara, al programa de ràdio El món a Rac1 i al programa de televisió Àrtic de Betevé. A l’Ara firma, a més, crònica cultural, social i política i a Nació digital, entrevistes, crònica barcelonina i anàlisi televisiva. També escriu a La Llança, diari d’oci i cultura d’El Nacional i a Sentit Crític.\nDurant deu anys va ser crític cinematogràfic i televisiu al diari Avui. Així mateix, ha col·laborat en mitjans de comunicació com 8TV, COM Ràdio, Fotogramas, Serra d’Or i Televisió de l’Hospitalet. És autor del llibre d’entrevistes a periodistes Les veus de la influència i del llibre La meva vida en un clic, sobre el fotògraf Horacio Seguí. El 2012 va publicar el llibre Les veus de la influència, on entrevista a quinze periodistes catalans.


Treball i Afers Socials destina més de 906 milions d'euros en un any a ajuts directes per la covid-19\nEl sector de la restauració ha patit molt directament la crisi econòmica provocada per la pandèmia\nLlegir la versió en castellà\nL’àmbit del treball és el que ha reunit més recursos, a causa de l’afectació negativa que ha provocat el coronavirus en l’activitat de les empreses i a la importància cabdal que té per al sosteniment de les famílies. En total, els ajuts relacionats amb l’àmbit laboral han superat els 866 milions d'euros, arribant a més de mig milió de treballadors, autònoms i microempreses i 773 entitats i projectes de diferents organitzacions.\nD’aquesta dotació, més de 673 milions d'euros s’han destinat a les persones treballadores autònomes i les microempreses, entre ajuts per pal·liar l’afectació socioeconòmica de la covid-19 i per al manteniment de la seva activitat, per a la transformació digital i del model de negoci i per al manteniment de la plantilla. En total, els ajuts han superat els 343.000 beneficiaris individuals i 44 projectes.\nDins els 866 milions de l’àmbit laboral, s’han destinat 130 milions d'euros a treballadors i treballadores afectats per un expedient de regulació temporal d’ocupació (ERTO) o amb contracte fix discontinu, entre la convocatòria de subvencions a la formació per millorar el seu perfil professional i l’ajut extraordinari del primer trimestre de 2021. En total, han beneficiat prop de 155.000 treballadors i treballadores.\nSeguint en els ajuts per treball, les professionals de les residències van veure reconeguda la seva implicació i compromís amb una paga extraordinària dotada amb 21,3 milions d'euros. A més, s’han destinat ajuts a la promoció de l’economia social i solidària amb els Projectes Singulars, a entitats del tercer sector i a col·lectius especials com les persones joves autònomes i les treballadores de la llar, superant, amb tot, les 700 entitats destinatàries.\nL’emergència social causada per la covid-19 ha obligat a destinar-hi esforços significatius. S’han destinat 24 milions d'euros a ajuts directes per fer front a la crisi social. En concret, 20 milions es van activar tot just començar la pandèmia per oferir ajuts a 100.000 famílies per a subministraments bàsics i 4 milions van servir per promoure iniciatives d’entitats socials destinades a evitar el risc d’exclusió dins la nova realitat social.\nEls infants i joves han patit especialment les conseqüències de la pandèmia en el seu dia a dia, i per tal de mantenir l’efecte protector a nivell emocional i contra l’exclusió social que té el lleure educatiu, s’han destinat més de 8,1 milions d'euros en ajuts per a les famílies (durant la campanya d’estiu 2020), les entitats, empreses i persones treballadores, i per a les instal·lacions.\nNens i nenes en una activitat d’observació d’aus\nEn l’àmbit dels infants, per ajudar a les famílies acollidores de menors, també s’han destinat 367.000 euros a un complement per acolliments realitzats entre el 13 de març i el 31 de desembre de 2020. S’han beneficiat 2.626 llars que fan acollida en família extensa i 796 llars en família aliena.\nUn altre col·lectiu especialment perjudicat en el context de coronavirus són els treballadors i les treballadores de la cultura.\nUn operador de càmera durant un rodatge\nPer això, des del Departament s’han destinat 8,9 milions d'euros en tres convocatòries d’ajudes per a persones professionals, tècniques i docents del sector de les arts escèniques, les arts visuals, la música i l’audiovisual que van veure interrompuda la seva activitat per la pandèmia. Es tracta d’ajuts creats en col·laboració amb el Departament de Cultura, que han arribat a 11.800 llars.\nFinalment, altres ajuts han destinat 2,8 milions d'euros específicament a territoris afectats per tancaments perimetrals: la Conca d’Òdena, el Segrià, la Cerdanya i el Ripollès.


L'Oficina Jove del Consell Comarcal Pallars Jussà ha posat en funcionament aquest 2015 un servei d'informació i assessorament per a joves que estiguin interessats a formar part del programa Garantia Juvenil, una iniciativa europea per reduir l’atur juvenil i facilitar l’accés al mercat de treball als joves menors de 30 anys que han finalitzat els estudis o estan desocupats així com aquells joves que volen formar-se i incorporar-se al sistema educatiu.\nEl joves que vulguin formar part del programa hauran de formalitzar la seva inscripció a través del web: garantiajuvenil.gencat.cat, on disposaran de tota la informació sobre què és la Garantia Juvenil, com apuntar-s'hi i ser-ne beneficiaris i quins recursos tindran al seu abast. Tots els joves inscrits que compleixin els requisits rebran, en un termini de 4 mesos, una oferta de feina o formativa, un període de pràctiques laborals o bé assessorament per a un itinerari d'emprenedoria. També, des de l’Oficina Jove, us ajudaran a formalitzar aquesta inscripció així com d’altres tràmits a realitzar.\nD'altra banda, les empreses que decideixin contractar joves que compleixin els requisits també tenen un espai destacat al web, on poden trobar-hi tota la informació sobre els programes, ajuts i incentius que la Generalitat ofereix en cas que vulgui acollir un jove en pràctiques o el vulgui contractar, i també sobre els ajuts disponibles per finançar la formació necessària del jove per desenvolupar el seu lloc de treball.\nEl Pla europeu de Garantia Juvenil va ser posat en marxa per la Generalitat de Catalunya el passat mes de setembre i està previst que beneficiarà al voltant de 300.000 joves catalans d’entre 16 i 30 anys . Amb la suma de fons propis i dels provinents d’Europa, el Govern hi destina 240 milions d’euros fins al 2020.\nEls joves que cerquen la primera ocupació, els que desitgen formar-se o acreditar una professió i els que volen posar en funcionament un negoci poden adreçar-se a l’Oficina Jove del Pallars Jussà per tal de cercar suport i acompanyament especialitzat.\nPublicada l’Ordre d'ajuts de Garantia Juvenil destinats a l’economia social i el treball autònom\nContempla dues línies de subvenció:\n• Ajuts als joves inscrits a la Garantia Juvenil que es donin d’alta com a autònoms.\n• Ajuts a persones treballadores autònomes i entitats de l’economia social que contractin persones joves inscrites a la Garantia Juvenil.\nPodeu consultar tota la informació sobre aquests ajuts (terminis, documentació, formes de presentació de sol·licituds) en aquest enllaç del Canal Empresa.\nAquests ajuts són un molt bon instrument per incentivar l’ocupació dels joves i també per oferir als autònoms i a les entitats de l’economia social i cooperativa la possibilitat d’incorporar talent jove a la pròpia empresa.


El Barça Lassa d’Edu Castro es posa els patins\nEl tècnic ha dirigit la primera sessió com a primer entrenador destacant que “el Mundial trastoca moltíssim la pretemporada” i que “en moltes competicions assumirem el paper de favorit”\nEl Barça Lassa 2017/18 ja s’ha posat els patins. Després de les revisions mèdiques realitzades el dimecres, aquest dijous s’ha realitzat el primer entrenament sobre el parquet del Palau Blaugrana. “Tenia moltíssimes ganes de començar. L’estiu s’ha fet massa llarg”, ha comentat el nou tècnic Edu Castro.\nEl de l’Hospitalet s’ha estrenat com a primer entrenador blaugrana en una sessió en què només ha pogut disposar de quatre jugadors de la primera plantilla: Aitor Egurrola, Sergi Panadero, Marc Gual i Xavi Barroso. Sergi Fernández, amb permís del club, no s’ha exercitat, mentre que Pau Bargalló, Ignacio Alabart, Pablo Álvarez, Matias Pascual i Lucas Ordoñez segueixen preparant el Mundial de Nanjing (Xina). “El Mundial trastoca moltíssim la temporada i el fet de tenir només cinc jugadors fa que tot sigui diferent, però els nois de la base ens ajudaran”, ha dit Castro.\nDavant els mitjans de comunicació, Castro també ha subratllat que “intentarem seguir guanyant títols i fer un joc que, estèticament, agradi a tot el món”. “Volem ser un equip pressionant, que ofegui molt la sortida del contrari, que vagi directe a porteria i que proposi un joc d’atac el més espectacular possible”.\nPanadero: “Tornem amb il·lusions noves”\nSergi Panadero ha tornat a la feina després d’unes vacances que li han servit per “carregar piles i tornar amb il·lusions noves”. El jugador osonenc ha subratllat que “la meitat de la plantilla no hi és, però els que estem aquí començarem a fer la feina i a agafar les idees noves. Quan arribin els companys, intentarem ajudar-los”. “La base del Barça és potent i segur que els nois ens ajudaran en els partits de Lliga Catalana”.\nPanadero també ha comentat que un dels objectius de la temporada és “arribar a la Final Four i intentar-la guanyar”. I sobre el nou company Ignacio Alabart, ha dit: “Al Voltregà ha crescut molt i està en línia ascendent. Esperem que ens aporti el que ha demostrat que sap fer”.


“En el meu treball, la ‘performance’ ho posa tot al límit” | Maria Palau | barcelona | Art | El Punt Avui\n“En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” + “En el meu treball, la ‘performance’ ho posa tot al límit” E-mail\nLaia Estruch ha estrenat la sala Gabinet de la Fundació Brossa amb el projecte ‘Ganivet’ (fins al 27 de juny), un escenari enlairat on desplegarà les seves accions (en obert quan la situació de la pandèmia ho permeti). La missió d’aquest nou espai serà fer dialogar l’obra del poeta amb creadors actuals de disciplines diverses ORIOL DURAN.\n“En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” “En el meu treball, la ‘performance’ ho posa tot al límit” E-mail\nLa veu és una mena de tub d’assaig que ens pot fer veure què passa dins nostre\nNo ha estat un any fàcil per a ningú. Per a l’artista Laia Estruch (Barcelona, 1981), encara menys des del moment en què va haver d’assumir la responsabilitat del negoci de la seva família, una petita farmàcia de Nou Barris. De la gestió del dolor i el malestar personal i col·lectiu, en parla en aquesta entrevista, en la qual explica com va seguir connectada a la seva creació artística. També repassem la seva trajectòria, compromesa des de fa una dècada amb la performance.\nEn quin moment personal i professional l’ha agafat el daltabaix de la pandèmia?\nJust quan començava a veure la possibilitat d’intentar dedicar-me íntegrament a l’art. L’art contemporani és la meva feina, la meva formació, però malauradament no m’ha donat estabilitat econòmica ara per ara. El suport per fer els meus projectes artístics ha estat sempre la farmàcia de la meva mare. Com diem a casa, la farmàcia és el nostre vaixell. Quan es va originar la pandèmia, m’hi vaig haver de posar al cent per cent, perquè, per edat, la meva mare és considerada una persona de risc.\nQuan ja començava a no dependre’n, diu.\nEs va estroncar un ritme que m’havia permès anar-la deixant. Havia estat treballant amb escultures pensades perquè funcionessin de manera autònoma i es poguessin transportar, instal·lar i activar fàcilment en qualsevol espai, tant interior com exterior, i que em fessin d’escenari. Com un petit circ. Tot finançat per mi, amb els diners de la farmàcia. Crol, a l’Espai 13 de la Fundació Miró, dins del cicle Gira tot gira, comissariat per Marc Navarro, la tardor del 2019, va ser un punt d’inflexió en la meva carrera. M’hi vaig poder centrar durant mig any, amb molta cura. Amb el Marc vam plantejar un projecte que fos el fruit del nostre diàleg i que mostrés les nostres dues investigacions, amb moltes ganes de treballar l’exposició d’un projecte d’una manera diferent de com estem habituades, desdoblant-la de dins de l’Espai 13 fins a la piscina de salts de les piscines municipals de Montjuïc. Si no hagués tingut el temps i l’espai vital per endinsar-me en aquest procés amb el Marc, estic segura que no hauria sortit Crol. Hi van confluir tots els elements que formen els meus projectes desplegats: un assaig en directe, un entrenament, una investigació subaquàtica del so, un treball musical, dues performances, l’oportunitat de treballar amb un equip de professionals: els dos músics (Aleix Clavera i Xavi Lloses), el dissenyador gràfic Sergio Ibáñez… Vam treballar molt intensament i arriscadament en equip per fer i per presentar una feina que fes anar endavant les nostres recerques. Després me’n vaig anar a Mèxic per a una exposició comissariada per Ángel Calvo Ulloa amb altres artistes espanyols, en què vaig col·laborar amb una banda de post-hardcore mexicana, Joliette. En tornar, vaig fer Tanc a les piscines Bernat Picornell dins del festival Sâlmon. I llavors, pam.\nCom han estat aquests mesos a primera línia de l’emergència sanitària?\nD’un nivell d’estrès bestial. Quan va esclatar la pandèmia, la primera cosa que vaig pensar és que havia de tornar a la farmàcia, reintegrar-me a l’equip i protegir la meva mare, i això volia dir treballar totes les hores que fessin falta perquè ella hagués de venir el mínim i sobretot no hagués de posar-se al taulell. Va ser duríssim, sobretot els primers moments, en què la desinformació era total i no teníem ni mampares, ni mascaretes, ni alcohol... Encara ho recordem amb l’Alícia, la nostra companya farmacèutica. Quan tancàvem la porta i la gent del barri ens aplaudia des de la finestra, ploràvem emocionades abans d’acomiadar-nos i marxar cap a casa. Encara m’emociono [i plora]. Encara estic traient cansament.\nI es va haver d’oblidar del tot dels seus projectes artístics?\nLes que ens dediquem a la creació no podem deslligar-nos mai del que estem creant, sigui sota la dutxa, cuinant un ou ferrat o anotant el títol d’un llibre que t’han recomanat al mig del carrer. Per màxima que fos la concentració en la qüestió sanitària, tampoc ho vaig fer llavors. I, a més, tenia un encàrrec nou des del gener: activar la sala Gabinet de la Fundació Brossa, que em feia molta il·lusió i em va donar ales i forces per seguir treballant també en art contemporani. Estic molt agraïda d’haver estat treballant en les dues feines que sempre m’han acompanyat, encara que hagi estat amb aquesta intensitat. El projecte Ganivet el vaig fer a la farmàcia, que es va convertir en el meu estudi. I reflecteix la sensació que jo tenia. En les estones de menys feina, vaig fer les maquetes amb les caixes dels bolquers. La peça està plena de creus... Es mou constantment en un vaivé. És un estadi suspès, que no està enlloc, ni a dalt ni a baix, ni a esquerra ni a dreta. Està enlairada 30 cm del terra, penjada per quatre punts de dues bigues de l’estructura de l’edifici de l’antiga Casa de la Moneda de Barcelona. I està formada per dos tascons, com si fossin dues fulles tallants unides per un punt, que són a la vegada dues pujades, dues baixades, dues llengües i, depèn de com les miris, dibuixen el símbol de l’infinit.\nI què espera que evoqui a l’espectador?\nJo l’entenc com un lloc queixalat de qualsevol lloc del món, un lloc on s’ha sembrat, que s’ha assecat, on hi ha gent enterrada, ossos, arrels, llavors… És també un vaixell, un pèndol, un tambor, una campana, una partitura. Un escenari ple de senyals tatuats que guien la veu i el cos. I una plataforma que uneix els dos espais que formen part de l’obra de Joan Brossa –que admiro molt; penso que va ser un dels primers a fer performance a Catalunya–: la fundació, que dona cabuda a l’art contemporani i la poesia, i l’espai de La Seca, on es fa teatre. Ganivet forma part d’un procés de creació i d’investigació que vaig començar el 2015. Hi intervenen moltes capes: escultura, paraula, veu, so, música, arquitectura..., que encara ara estic provant en cada projecte que faig. En el meu treball, hi ha aspectes que no acaben de ser gaire plaents, sobretot perquè és sempre un assaig, un entrenament en què la performance entra per posar-ho tot al límit i fer-ho trontollar. Pot arribar a ser molt incòmode, perquè mai busco una cosa de contemplació, sinó un moment de resistència, per fer pujar els nivells de l’acció i perquè ressoni als cossos de qui ho mira. Posa l’espectador en un nivell de performativitat similar al que visc jo mateixa en cada projecte. Penso que, en les performances, l’espectador és també dins de l’acció.\n‘Ganivet’ s’ha obert al públic, però no hi ha pogut desplegar les seves accions per culpa de les restriccions.\nHi ha faltat la part de laboratori corporal i sonor, sí. Hem pogut fer algunes activacions de la peça i ara estic programant una seqüència d’assajos a porta tancada, per després obrir-los al públic en el format de performance. Quan dissenyo aquestes estructures, ja ho faig pensant en els moviments que hi puc fer i en els sons que es poden generar. Però sempre necessitem un temps per acostumar-nos, jo a la peça i la peça a mi. És com una mena de reconeixement, que va a poc a poc. Jo també acabo sent una espectadora més de la meva obra. Amb Ganivet ha sorgit un gemec de les subjeccions del sostre i també un so de percussió que surt en trepitjar les plaques metàl·liques forjades a les costelles de l’estructura. La carn de Ganivet sona com si es tractés d’una bateria de tambors i un concert de campanes. Les meves peces acaben sent personatges i territoris amb els quals em relaciono amb el contacte del cos i la veu quan els transito. Com t’he dit, aquesta part d’experimentació l’he anat fent a batzegades, a porta tancada per evitar posar en risc els cossos, tant els del públic com el meu. Hem gravat un vídeo que exposarem en breu en què es veu una sessió d’assaig. I hem prorrogat la proposta fins al 27 de juny amb la idea d’obrir al públic una performance final. Voldria que durant aquest temps la sala Gabinet Brossa fos la meva sala d’assaig, i no només de Ganivet, sinó de tots els conceptes que vinc arrossegant dels meus treballs anteriors que encara no he acabat d’entendre i de resoldre.\nAborda de manera diferent el que fa a porta tancada del que fa en obert?\nNo, per a mi tot són assajos, proves que es van sumant al cos de l’escenari, de l’escultura, i al meu cos. Tampoc serà mai igual, perquè el que té de bo la performance és que l’estat d’ànim de l’intèrpret varia constantment. Som cossos i ments vives, que anem mutant. Jo no entro dins d’un personatge per interpretar-lo a la perfecció, el que intento ser és una persona que treballa unes materialitats concretes. Soc una dona, sí, però en la performance hi ha un moment en què perdo el cos físic. El treball vocal, que és molt espiritual i aeri, em deslliga del terra. I tinc una connexió amb el desconegut que em guia i que també estic començant a reconèixer, a acceptar i a treballar. Les meves darreres escultures fan que no toqui de peus a terra.\nCom afronta aquest treball amb el cos i amb la veu?\nEntenc el cos humà gairebé com una cova i com un paisatge. A dins de les nostres parets òssies i càrnies hi ha foscor, hi ha líquid, hi ha tot un engranatge invisible. I la veu és una mena de tub d’assaig que ens pot arribar a fer veure què passa dins nostre, dins del nostre genoll o dins del nostre turmell… La veu l’entenc com un altre territori i a la vegada com un altre cos que s’escapa constantment del nostre, mor i torna a néixer. El treball amb la veu també l’entenc des de l’escultura i des de la performance; és l’element que travessa la meva recerca.\nD’on va treure les claus per forjar el seu llenguatge performatiu?\nA la Facultat de Belles Arts de Barcelona, se’m va donar llibertat i hi vaig poder fer alguns primers exercicis performatius, que em van servir per esbrinar cap a on volia tirar, que és aquest lloc des d’on parar atenció a la vida que s’hibrida amb múltiples formes de creació: la dansa, la música, l’escultura, la poesia… Vaig marxar a Nova York perquè a la universitat The Cooper Union hi havia una assignatura de performance. Em vaig trobar amb les exposicions retrospectives de la Marina Abramovic i de la Trisha Brown i amb una peça de Tino Sehgal, que vaig viure. També vaig estudiar art sonor. Se’m va obrir tot un món. Perquè jo el que volia és saber què es podia fer amb el cos sense fer teatre. Vaig poder veure i compartir projectes de les meves companyes i discutir juntes quins registres funcionaven millor per documentar les performances que fèiem. A Nova York, hi vaig treballar les meves dues primeres performances, que vaig estrenar a Barcelona. A La Capella vaig presentar Jingle, un anunci cantat: “Hello everyone my name is Laia Estruch...” Era el 2010/2011 i aquí comença el meu treball amb la materialitat i les textures de la veu i amb la performativitat d’aquest cos invisible.\nNo li va servir de referència l’escena de la performance catalana i espanyola dels anys noranta? La que ara justament es mostra en una exposició al Macba.\nAquesta informació l’he anat adquirint de mica en mica, més tard, un cop vaig començar a produir projectes i a fer-los públics a la ciutat. Tampoc no coneixia la poesia sonora ni en tenia referències. L’Òscar Abril Ascaso i l’Eduard Escoffet veuen el meu treball, coneixen els meus interessos, i em diuen “mira’t aquest treball, mira’t aquell altre…” Quan estava treballant en el projecte En lloc d’actuar, fabulo, un treball d’experimentació vocal, un monòleg basat en una entrevista gravada en vídeo al meu pare, i que vaig portar al teatre La Villarroel, vaig tenir el plaer enorme d’escoltar Joan La Barbara i Jaap Blonk en directe en el festival Barcelona Poesia, el 2012 a l’auditori de la Fundació Miró. Ells han estat i són uns dels meus referents. La performance és una autèntica desconeguda encara ara per a mi mateixa: continuo fent recerca de treballs anteriors i d’actuals. I continuo escoltant poesia sonora. He anat trobant companys i companyes que podrien ser els meus besavis i les meves besàvies. Cada dia aprenc i em sorprenc.\nHem començat parlant d’aquest moment prepandèmic dolç de la seva carrera. D’on venia?\nA moltes artistes ens passa: hi ha una època en què tens molta presència i després deixes de tenir-ne perquè els focus es posen sobre uns altres treballs, noms, temes... Això passa pel ritme que es crea des de les institucions públiques i privades al voltant de premis i beques per produir i visibilitzar projectes d’art contemporani a la ciutat i a fora. Vaig voler provar com era treballar sense presentar-me a aquestes convocatòries. No vaig deixar d’investigar a porta tancada. Tenia moltes inquietuds, ganes de provar coses amb la veu. No podia parar la màquina. Fa molts anys que lluito per una feina que no és fàcil creure-te-la ni fer-la, sempre te la qüestiones tu mateixa i sempre és posada en qüestió pels altres. Has de prescindir de qüestionaments i fer, fer, fer i treballar i estimar la teva recerca. És una carrera de llarga distància. Des que surts de la facultat, t’has d’anar ubicant i pot ser que arribi un moment en què ho deixis córrer, per esgotament, això em fa por, però prefereixo les ganes de lluitar, que és el que em dona forces per seguir. A mi, com et dic, m’ha salvat que he continuat treballant. No he apagat el motor, ni l’engranatge que porta d’una peça a una altra. Vaig estar molt de temps llogant un estudi per a músics davant de la farmàcia. Allà podia assajar i fer proves amb la veu, sense molestar ningú, però no estava en centres de creació d’art contemporani, això també va ser difícil, perquè estava sola i poc vinculada amb les companyes.\nCom afronta els futurs projectes?\nEm queda molt per aprendre. Encara hi ha molts materials que no acabo de controlar i d’encaixar i això em fa seguir provant. Continuaré investigant i experimentant, compartint els processos de creació i de recerca en workshops, sessions d’assajos oberts, laboratoris sonors i performatius… Tinc ganes d’obrir els processos a diferents públics i també d’obrir col·laboracions amb altres creadors, com hem fet ara fa poc amb Marc Vives, Arnau Sala i Xavi Lozano. Ara estic treballant amb Irene Solà en un projecte conjunt. Aquestes col·laboracions entre creadors fan entrar en diàleg maneres de treballar diferents, disciplines i recerques diverses, es barregen materials... i ens fan compartir i unir diferents llenguatges. Em sembla interessant i necessari, tant per a les artistes com per al públic. També vull reprendre la idea de poder viure de feines que tinguin més relació amb la creació en art contemporani, com la docència. L’art és un espai per experimentar amb el coneixement alhora que el comparteixes amb els altres. Entre totes i tots estem construint aquests altres llocs. I això són petites revolucions.\nEl Punt Avui. Girona 28-12-2020, Pàgina 30\nEl Punt Avui. Nacional 28-12-2020, Pàgina 24


El LIFE Potamo Fauna, a través del Consorci de l’Estany, construeix una estació mòbil de desinfecció del musclo zebrat per embarcacions a l’Estany de Banyoles - Life Potamo Fauna\nEl president del Consorci de l'Estany, Miquel Noguer, atenent els mitjans de comunicació\nEl director del Consorci de l'Estany, Jordi Bosch, atenent als mitjans de comunicació\nDemostració als mitjans de comunicació del funcionament de l'estació de desinfecció\nLa prevenció per evitar l’entrada d’aquesta espècie exòtica invasora és una de les prioritats de gestió a l’espai natural protegit de l’Estany de Banyoles\nEn el marc del projecte europeu LIFE Potamo Fauna “Conservació de fauna fluvial d’interès europeu a la xarxa Natura 2000 de les conques dels rius Ter, Fluvià i Muga” s’ha creat una estació mòbil de desinfecció del musclo zebrat (Dreissena polymorpha) per embarcacions a l’Estany de Banyoles.\nL’expansió i colonització del musclo zebrat a noves masses d’aigua fluvials o lacustres és una realitat indiscutible a casa nostra. Els canvis i danys, tant ecològics com econòmics, que pot provocar aquesta espècie exòtica invasora poden arribar a ser enormes. L’Estany de Banyoles no està exempta d’aquesta amenaça i per aquest motiu s’han de posar en marxa accions importants de prevenció com és el cas de l’estació mòbil de desinfecció per evitar l’entrada d’aquesta espècie. Des de l’any 2012 l’Agència Catalana de l’Aigua realitza un control de les aigües de l’Estany dins la xarxa de seguiment de Catalunya per confirmar la presència o absència de musclo zebrat; fins a dia d’avui els resultats ens indiquen la No presència a la zona.\nUna de les principals vies d’entrada i expansió d’aquesta espècie va lligada amb les activitats humanes com pot ser el transport de terres o d’aigües, el moviment de maquinària, els transvasaments d’aigua, la pesca esportiva i el moviment d’embarcacions entre diferents masses d’aigua. En qualsevol d’aquests casos, sense saber-ho, es poden transportar alguna larves microscòpiques d’aquesta espècie que, amb poc temps, pot arribar a colonitzar el nou medi. La celebració de competicions esportives a l’Estany de Banyoles, tant piragüisme, rem com triatló, amb presència de gran nombre d’embarcacions procedents d’altres masses d’aigua del país, comporta un risc elevat d’introducció que cal prendre molt seriosament. Actualment el musclo zebrat ja ha colonitzat el riu Ebre i el riu Llobregat on ocupa especialment embassaments. Per exemple, ja existeixen més d’una vintena d’estacions de desinfecció públiques i privades a la conca de l’Ebre.\nL’impacte del musclo zebrat\nEl musclo zebrat és un bivalve de forma allargada i triangular amb bandes transversals fosques sovint amb forma de ziga-zaga. Pot créixer fins a 4 cm i una sola femella pot arribar a produir un milió de larves a l’any. Es subjecta al substrat mitjançant un bis similar al dels musclos marins formant colònies de milers d’individus. Viuen en aigües dolces, tolerant certa salinitat. És poc habitual en aigües corrents però pot ser molt abundant en embassaments i llacs.\nCaracterístiques tècniques de l’estació\nL'equip mòbil per a la desinfecció, que es presenta, està compost per un remolc de transport serigrafiat amb els logotips del projecte LIFE Potamo Fauna, promotors, cofinançadors i col·laboradors, un dipòsit de 1.000 litres de capacitat en polietilè d'alta densitat, un grup de pressió amb els seus respectius complements, 2 hidronetejadores d'aigua a pressió, un dipòsit extra de poliester, un generador d’electricitat, dues bombes d’aigua i material fungible (clor, guants de plàstic i de cuir, mascaretes d'un sol ús, rotllos de paper industrial, etc.).\nLa desinfecció de les embarcacions es realitza amb dues hidronetejadores a pressió que utilitzen aigua clorada a una dosi específicament estudiada per a resultar efectiva. L’operari de l’estació ha de ruixar les embarcacions, especialment aquelles zones on es pot emmagatzemar aigua o incrustar algun organisme viu. També està equipada amb un dipòsit per a submergir vestits de neoprè i altres estris utilitzats o necessaris per dur les activitats esportives.\nL’estació de desinfecció està pensada per a poder funcionar de forma fixa a una de les entrades a les instal·lacions del Club Natació Banyoles, on s’ha adaptat una plataforma de formigó amb un desaigua cap a la xarxa d’aigües residuals, endollada a la xarxa elèctrica i utilitzant aigua de la xarxa potable. A la vegada també és uns estació mòbil, i es pot transportar a una altra zona on es realitzi una prova esportiva, i pot funcionar de forma autònoma agafant aigua directament del medi natural a través de dues bombes, i alimentada elèctricament a través d’un generador de gasolina. L’aigua residual que en resulta és aigua clorada que es pot abocar directament a la xarxa de clavegueram.\nEls costos totals de la construcció i adequació de l’estació han estat de 37.500 euros, costos que inclouen les tasques tècniques de disseny i planificació (2.500 euros) i la pròpia construcció amb el corresponent equipament tècnic (35.000 euros), el que inclou la compra del remolc, la seva adequació, la compra de bombes i equips d’aigua a pressió, així com aspectes complementaris com la retolació o l’adequació del desaigua al Club Natació Banyoles.


Instituto de Biomecánica - COMENÇA EL PROJECTE DEL PLA ESTRATEGIC DE L’ACTIVITAT FÍSICA I L’ESPORT DE LA GENERALITAT VALENCIANA - PEEGV\nCOMENÇA EL PROJECTE DEL PLA ESTRATEGIC DE L’ACTIVITAT FÍSICA I L’ESPORT DE LA GENERALITAT VALENCIANA - PEEGV\nEl 15 d’octubre de 2018 es va signar el projecte de desenvolupament del Pla estratègic de l’activitat física i l’esport de la Generalitat Valenciana (PEEGV) que va a dur a terme el Instituto de Biomecánica (IBV) (www.ibv.org).\nL’elaboració d’aquest Pla Estratègic de l’Activitat Física i Esport (PEEGV) és clau per al futur de l’esport a la Comunitat Valenciana (CV) i serà l’instrument de referència en la planificació de l’esport i l’activitat física al període 2019-2023.\nPer aconseguir aquest objectiu, volem contar en tots els agents clau involucrats en l’activitat física i l’esport i en la ciutadania, per a obtenir una visió suprasectorial i holística que ens permetrà dissenyar una estratègia eficient que cobrisca les necessitats i expectatives de la societat.\nEl projecte de desenvolupament del PEEGV te tres fases principals de treball que s’estan duent a terme en els següents 9 mesos:\nCom a primer pas, s’ha fet una recopilació d’informació i dades estadístiques. El resultat d’aquesta tasca permet valorar més objectivament la realitat de l’esport a la nostra Comunitat, de manera que juntament amb l’anàlisi dels factors que influeixen a l’esport, es puga aconseguir un adequat diagnòstic.\nLa segona fase s’inicia aquest gener, a través de processos participatius, permetrà reflexionar entorn a les necessitats identificades al diagnòstic i generar, de forma col·laborativa, per agents de la societat, universitats, administracions i empreses vinculades al mon esportiu, propostes de treball, estratègies i reptes, que es deuen posar en marxa per donar solucions a les inquietuds i demandes dels agents clau i la ciutadania.\nFinalment, es redactarà el Pla Estratègic, que contindrà la informació recavada en les fases anteriors i prioritzarà les accions a dur endavant.\nConvidem a totes les entitats i ciutadans, a formar part d’aquest procés, que definirà el futur de l’esport i la activitat física en la Comunitat Valenciana. I animem especialment a participar a les jornades que es faran a les tres províncies en l’objectiu de difondre el diagnòstic i reflexionar entorn a les estratègies necessàries per impulsar l’esport a la Comunitat Valenciana. A Alacant el 28 de febrer, a Castelló el 5 de març i a Valencia el 7 de març. Tota la informació disponible del Pla estratègic de l’esport es troba a la Web: www.plaestrategicesport.gva.es


Casa rural a Planoles: Serrat 4\nSerrat 4 - Planoles\nReferència: ruralverd 13116\nSala d'estar-menjador amb xemeneia i TV, i la cuina amb dues neveres tipus combi, cuina de gas, forn, microones, rentavaixelles i una illeta al mig per poder treballar, petits electrodomèstics i cafetera de càpsules Nespresso. 1 habitació 2 llits individuals. 1 habitació llit doble. Bany amb dutxa. Bany amb dutxa adaptat per minusvàlids.\nL'allotjament es lloga per a quatre places o bé per combinar grups grans i tenir un espai per reunir-se, ja que la sala menjador d'aquesta casa és de gran capacitat.\nPer grups grans o per celebracions especials aquesta casa té un menjador amb una capacitat de fins a 40 persones.\nPer reserves de 12 a 24 places cal allotjar-se a les cases:\n13118 i 13119 de 8/10 places (clicar per consultar disponibilitat abans de reservar)\nPer grups més nombrosos cal consultar disponibilitat dels allotjaments:\n13113 (4 places) / 13114 (4 places) / 13115 (4 places) / 13117 (6 places)


Carràrius | Sort, Puigcerdà, Barcelona, la Seu d'Urgell i Montblanc\nSort, Puigcerdà, Barcelona, la Seu d'Urgell i Montblanc\nCarràrius visita Sort, Puigcerdà, Barcelona, la Seu d'Urgell i Montblanc. El presentador del programa, Rubèn Muntañà, coneixerà en aquestes cinc ciutats carrers embolcallats de misteri, carrers subterranis, carrers gremials, ciutats que han crescut al voltant d'una catedral i fortaleses medievals vinculades a la nostra llegenda més famosa, la llegenda de Sant Jordi.\nA la vila de Sort, Rubèn Muntañà coneixerà dos dels seus habitants més il·lustres. Un, relacionat amb el món sobrenatural i la parapsicologia. L'altre, un famós heroi de guerra que va ser condemnat a mort, en un conegut episodi històric català. També tindrà temps per reviure petites històries anònimes però igual d'èpiques: les dels fugitius i presos de la segona guerra mundial, que van travessar els Pirineus pel "Camí de la Llibertat"; molts d'ells van estar captius a la presó d'homes de Sort, que actualment és un museu destinat a mantenir la memòria històrica.\nA Puigcerdà, 'Carràrius' descobrirà la ciutat soterrada que s'amaga al subsòl, una de les moltes peculiaritats d'aquesta important vila fronterera, que ha estat marcada des de sempre per la seva localització estratègica. També seguirà la pista de les conseqüències del terratrèmol medieval que va tenir lloc el dia de la Candelera, i que va sacsejar el territori de punta a punta. Els seus efectes es van notar aquí, prop de l'epicentre, i també a la següent ciutat de l'itinerari.\nBarcelona, la tercera ciutat del programa, també va patir els efectes d'aquest desastre sense precedents. Encara es conserven esquerdes en alguns edificis de l'època, i està documentat que la rosassa de l'església de Santa Maria del Mar va arribar a desplomar-se completament. El programa també coneixerem altres detalls sobre aquest temple, i sobre els carrers que hi van a parar. Entre ells, el carrer més petit del país.\nLa Seu d'Urgell és un cas excepcional: una vila nascuda entorn d'una important catedral, on la influència de l'església és palpable tant en els noms dels carrers com en moltes característiques dels seus edificis. Rubèn Muntañà també seguirà la pista del seu famós mercat i la seva fira, considerada la fira més antiga de la península.\nI per acabar, a Montblanc 'Carrarius' visitarà el punt on diu la tradició que se situa la llegenda de Sant Jordi, i farà un recorregut per l'entorn de la Plaça Major, una de les nostres places més conegudes, que té la peculiaritat de conservar un element pràcticament únic.\nveure més sobre "Carràrius - Sort, Puigcerdà, Barcelona, la Seu d'Urgell i Montblanc" veure menys sobre "Carràrius - Sort, Puigcerdà, Barcelona, la Seu d'Urgell i Montblanc"\n> Carràrius - Sort, Puigcerdà, Barcelona, la Seu d'Urgell i Montblanc


L’alcalde inaugura el tram del carrer de Burriac entre les rondes de Bellavista i de la Cerdanya - Ajuntament de Mataró\nL’alcalde inaugura el tram del carrer de Burriac entre les rondes de Bellavista i de la Cerdanya\nLes obres formen part de la Llei de barris de Cerdanyola\nL’alcalde, Joan Antoni Baron, té previst inaugurar demà dissabte a les 19.30 h la nova urbanització del tram del carrer de Burriac situat entre les rondes de Bellavista i de la Cerdanya, al barri de Cerdanyola. Es tracta d’una de les actuacions incloses al Projecte d’intervenció integral de Cerdanyola, que estan finançades per la Llei de barris de la Generalitat de Catalunya.\nEl tram afectat per les obres té una llargària de 250 m i aproximadament uns 10,5 m d’ample. La superfície a reurbanitzar ha estat de 2.825 m².\nLes obres es van iniciar el passat mes de desembre i van finalitzar a mitjans del mes de juny.\nPel que a fa a la nova urbanització del carrer, les voreres s’han pavimentat amb panot de morter de ciment. S’han eliminat les barreres arquitectòniques mitjançant el rebaix de les voreres i s'ha creat un pas de vianants elevat a l'alçada del passatge d’Olot. A les zones d’estacionament s’ha utilitzat un paviment de llamborda de formigó de color negre.\nEn una de les voreres hi han quedat col·locats, en alineació, tant l’arbrat com l’enllumenat, que també s’ha renovat. Els punts de llum s’han instal·lat en columnes de 4,5 m d’alçada, amb làmpades de vapor de sodi de 100 W. Quant a l’arbrat, s’han plantat exemplars de Liquidàmbar\nS’han condicionat les línies elèctriques de tot el sector, i s’han soterrat els encreuaments dels carrers. També s’han soterrat els encreuaments de línies aèries telefòniques. S’han instal·lat dos grups de contenidors soterrats de brossa selectiva (paper, envasos i vidre) i dos grups de dos contenidors per a la brossa orgànica i el rebuig.\nAl vial s’hi han col·locat bancs i cadires de fusta de bolondo, papereres de fosa i fites per evitar que els vehicles aparquin sobre la vorera.\nLes obres d’urbanització es van adjudicar a l’empresa Vialitat i Serveis, SL per un import de 416.750,98 €, que han estat finançades al 50% per l’Ajuntament i per la Generalitat de Catalunya, ja que el projecte s’inclou dins de les actuacions subvencionades per la Llei de barris.\nParal·lelament a les obres d’urbanització, la companyia municipal Aigües de Mataró, SA ha enllestit la renovació del clavegueram i de la xarxa d’abastament d’aigua potable, tant del carrer de Burriac com de la ronda de la Cerdanya.\nAquestes obres van començar a l’abril i formen part del Pla Director del Clavegueram de Mataró. L’empresa Garcia Cano e Hijos ha estat l’adjudicatària dels treballs per un import d’adjudicació de 362.343 €.\nEl projecte d’urbanització també ha inclòs l’arranjament de la zona d’aparcament públic de la ronda de Bellavista, tot i que aquesta part dels treballs ja es va executar la passada primavera. L’espai, delimitat per la ronda i la carretera C-1415, té uns 100 m².\nS’han estabilitzat els talussos i s’ha pavimentat i delimitat l’espai d’estacionament per a 35 places. També s’ha creat un gual d’entrada de 6 m d’ample des de la ronda de Bellavista.


Al•lèrgia estacional o primaveral. | Farmacia Sabaté\nFarmacia Sabaté » Consell » Al•lèrgia estacional o primaveral.\nEstem començant l’època de l’any més forta en al·lèrgies. A la primavera, i si l’estació ha estat plujosa, com es el cas d´aquest any, comença per aquelles persones sensibles a determinats al·lèrgens un període molt problemàtic per les manifestacions i reaccions que presenten i que alteren la seva vida diària tot i no ser patologies greus.\nCansament, esternuts, llagrimeig ,picor d´ulls ,conjuntivitis i congestió nasal son pot ser les principals molèsties de les persones que pateixen al·lèrgies a la primavera i que son a les que avui intento fer unes recomanacions ,i que son les que cada dia fem a la nostra oficina de farmàcia. Aquestes patologies, que son molt freqüents, s’anomenen rinitis al·lèrgica i conjuntivitis al·lèrgica i son degudes als pòl·lens de diferents varietats de plantes.\nPer ser unes patologies molt esteses, son molts els laboratoris que fan medicaments dirigits a alleugerir dites patologies, ja que la veritable curació vindrà quan us poseu en mans d´un metge especialista que estudiï la vostra al·lèrgia en particular, i intenti immunitzar-vos front l’al·lergen que la produeix.\nSi la persona que llegeix aquest petit article pateix d´una al·lèrgia, li recomanaria pogués esbrinar d’on li prové.\nSuposo sabeu que es pot ser al·lèrgic al pol·len de les gramínies, de l´olivera i de la parietària, als àcars, als fongs, a la pols…Ja ho veieu que son molts i molt diversos els agents productors d’al·lèrgies.\nEs per això que existeixen el que s’anomena autovacunes, que previ estudi i mitjançant unes proves al·lergològiques, el metge us farà fer una vacuna especialment preparada per a cadascú de vosaltres que de mica en mica us anirà immunitzant front l´agent que produeix la vostra al·lèrgia i així us anireu curant.\nNo cal dir que aquestes vacunes les podeu portar a la farmàcia on us la tramitaran i la prepararan els laboratoris especialitzats. Suposo sabeu, i si no, per això us escric aquestes ratlles, aquestes vacunes estan finançades, en part, pel Sistema Nacional de Salut.\nCom a mesures higièniques i per aquelles persones al·lèrgiques al pol·len, es recomanable tancar les finestres de casa durant les hores de sol i durant la nit ( el pol·len és molt més abundant de matinada). Quan es viatja, fer-ho amb les finestres del cotxe tancades, evitar els jardins, tallar la gespa o jaure sobre ella. També cal posar-se ulleres de sol al sortir de casa.\nEs molt important que les persones amb al·lèrgia al pol·len coneguin quina es la època en la que els pòl·lens als que son al·lèrgics son més abundants i han de procurar extremar les precaucions en aquest període, sobre tot les primeres hores del matí i les darreres del vespre. Son pitjors també els dies que bufa vent fort.\nQue podem fer des de la farmàcia?\nSi les al·lèrgies son lleus, a la farmàcia trobareu multitud de preparats que ajudaran a fer la vostra vida mot més confortable. Ja siguin col·liris per la coïssor i llagrimeig dels vostres ulls, ja siguin nebulitzadors per la vostra congestió nasal, ja siguin comprimits per millorar totes les simptomatologies en conjunt… etc\nHe de fer un esment especial en aquelles persones en les que l’al·lèrgia es presenta d´una forma més “greu” en el sentit que la seva vida es veu absolutament trasbalsada pel que suposa patir un ofec similar al asma, que es diu asma al·lèrgica. En aquests casos cal que no demoreu la vostra visita al metge que, de ben segur, us recomanarà inhaladors que portaran directament la medicació als vostres pulmons i així trobareu de seguida millora de la vostra malaltia.\nEn fi, espero que aquestes paraules us serveixin per conèixer una mica més bé la patologia més freqüent d´aquesta època de l´any i no dubteu de venir a consultar-nos sempre que ho necessiteu. Ens trobareu a la farmàcia atents a les vostres necessitats.\nFins al proper consell, afectuosament\nCarmen de Villalonga i Pifarré.


Homeboy – PRODUCTES DE NETEJA\n23/09/2008 15/02/2012 RubènDiàlegs, Fotoblog, Manies i Obessions, Paternitat, Personal\nM’han fet dubtar i ara no sé si comprar-me el matalàs de làtex o viscolàstic, una cosa que tothom m’aconsella que es veu que és un material que no només s’adapta al cos sinó que també s’adapta a la seva temperatura. He pensat en deixar a sobre els refrigeris acabats de comprar.\nEs veu que el piscolabis aquest ara és lo más en matalassos però jo sóc poc aventurer (de más vale malo conocido) i una mica tossut i si he de dormir incòmode, dormo incòmode, però dormo sobre el teixit artificial que em doni a mi la gana.\nTambé m’han recomanat que, si estic considerant tenir descendència, no el compri gaire còmode perquè els nens tenen tendència a anar a dormir amb els pares, concretament entre l’un i l’altre, i això els podria dissuadir. Tots els pares expliquen la mateixa batalleta. Alguns acaben al sofà (o pitjor encara, al llit del fill).\nCuriosament, no recordo anar gaire sovint a dormir amb els pares. Només durant una època, quan ma mare estava embarassada i només quan el meu pare sortia per la porta, ben de de matí, per anar a treballar. Hi hauria més espai, suposo. També recordo no poder dormir-me i quedar-me jugant amb la camisa de dormir de la meva mare, que era rosa i m’agradava molt perquè era suau.\nLes memòries són excèntriques i selectives. I incomprensibles. Ma mare s’ha comprat el seu primer pen drive d’un giga. Em va preguntar si cabien words. Vaig dir que sí. Em va preguntar quants. Li vaig dir que depenia. Em va preguntar de què depenia. Vaig respondre que depenia de la mida. Em va tornar a preguntar quants cabien i jo vaig dir que cent. Va somriure i es va quedar més tranquil.la.\nEl Chuspi és un dels patidors pares a qui el seu fill fa fora del llit cada nit a allò de les tres de la matinada. Ha pensat que es revenjarà d’aquí quinze anys (aprox.), quan el seu fill porti les primeres nòivies a casa i es quedin a dormir. Aleshores anirà, es posarà al mig i… qué? a que jode?!\nTagged madre no hay más que una, nou pis, records


Notícies - La 6a jornada de solidaritat amb el poble palestí alerta de la doble discriminació de la dona a Palestina\nEl documental s'ha presentat a la Casa de Cultura\nel 7/mai/11 Damià Bonmatí Societat PDF\nLa dona palestina pateix una discriminació doble. Ho ha denunciat aquest dissabte a Sant Cugat la presidenta de la comunitat palestina a Catalunya, Salam Almaslamani. Assegura que als efectes de l'ocupació israeliana, se li afegeixen les condicions d'inferioritat social per ser dona i ser feminista. Aquesta realitat de la dona també s'ha plasmat al documental 'Murs', de Soledad Vera, que s'ha estrenat aquest dissabte i ho ha fet dins la 6a jornada de solidaritat amb el poble palestí de Sant Cugat.\nUn intercanvi cultural entre dones catalanes i palestines a Natzaret (Israel) va ser el punt de partida. L'experiència que va portar la cineasta Soledad Vera a constatar la doble discriminació de la dona a Palestina. Per Vera, el seu segon documental, que es titula 'Murs' i que s'ha estrenat aquest dissabte a Sant Cugat, retrata la situació de la dona a Palestina.\nTall incrustat: Soledad Vera\nViuen una doble discriminació. Per ser àrabs a una societat jueva i també per ser dones en la seva pròpia comunitat àrab. El treball ho intenta reflectir.\nUna opinió que comparteix Salam Almaslamani. És la presidenta de la Comunitat Palestina a Catalunya, que ha denunciat aquest dissabte una asfíxia del poble palestí per part de l'Estat israelià i ha animat els santcugatencs a boicotejar productes produïts a Israel.\nAlmaslamani s'ha congratulat per l'acord assolit aquesta setmana entre les dues grans forces polítiques palestines, Hamas i Al-Fatah.\nTall incrustat: Salam Almaslamani\nÉs un pas molt important i intel·ligent per part de Hamas i d'Al-Fatah fer aquesta unió. Esperem que això comporti millores per a l'estat palestí.\nLa presidenta de la comunitat palestina a Catalunya ha participat a la 6a jornada de solidaritat amb el poble palestí de Sant Cugat, organitzada pel Col·lectiu Antimilitarista de Sant Cugat (CASC) i l'Associació Europea de Cooperació amb Palestina (ASECOP). Una iniciativa que ha projectat i debatut a la Casa de Cultura el documental 'Murs', però que també ha presentat al casal popular la Guitza iniciatives de cooperació amb Palestina.


El satèl·lit es consolida com a solució per a tancar la bretxa digital El satèl·lit es consolida com a solució per a tancar la bretxa digital – El Món\nEl satèl·lit es consolida com a solució per a tancar la bretxa digital\nEls operadors de satèl·lits incrementaran de manera substancial el seu ritme d'operacions\nTop 10 de les operadores de satèl·lits / Servimedia\nServimedia 01/06/2021 7:04 pm\nEl mercat mundial de serveis satel·litaris ha superat ja l’aturada soferta durant la pandèmia i creix per sobre de les estimacions més optimistes, degut sobretot a l’increment de la demanda de serveis de banda ampla, els programes per a reduir la bretxa digital, sobretot a Sud-amèrica i Carib, l’impuls de la connectivitat en vol i la reactivació dels programes governamentals.\nEls operadors de satèl·lits incrementaran de manera substancial el seu ritme d’operacions i s’estima que fins a final d’aquesta dècada el nombre de satèl·lits que es posaran en òrbita cada any quintuplicarà les xifres actuals, fins a aproximar-se als mil llançaments anuals.\nUn grup de deu operadors liderarà aquesta expansió del negoci i l’espanyola Hispasat consolida la seva posició en aquest top mundial, segons una anàlisi que han efectuat un grup d’experts convocats per l’Instituto Coordenadas de Gobernanza y Economía Aplicada.\nL’operadora espanyola lidera els serveis de transmissió de senyals de vídeo i la connectivitat en països de parla hispana i portuguesa i s’ha convertit en el principal pont de telecomunicacions entre Europa i Amèrica.\nIberoamèrica, assenyalen els analistes de l’Instituto Coordenadas, presenta una demanda creixent en banda ampla residencial i en llocs d’accés remot als quals no es pot accedir amb fibra òptica, Hispasat està en posició adequada per a atendre tota la demanda prevista.\nAquest TOP 10 d’empreses operadores de satèl·lits està compost per empreses com les luxemburgueses Intelsat i SES, amb 59 i 52 satèl·lits en òrbita respectivament; la francesa Eutelsat, amb 37 satèl·lits; Inmarsat del Regne Unit i Telesat del Canadà amb 13 satèl·lits operatius cadascuna; la japonesa SKY Perfect JSAT, amb vuit satèl·lits; la brasilera Star One amb set satèl·lits; SingTel/Optus, de Singapur amb cinc unitats operatives i Viasat dels Estats Units que opera quatre. Hispasat té nou satèl·lits en òrbita.\nEls satèl·lits geoestacionaris de Hispasat transmeten més de 1.000 canals de televisió, essencialment d’Amèrica i Europa i, mitjançant acords amb capçaleres de cable, la companyia és present en 25 països de tots dos continents. Concretament, dóna servei a 10.600 capçaleres que repercuteix sobre 65 milions de clients finals.\nEls analistes de l’Instituto Coordenadas estimen que la companyia està preparada per a abordar els reptes que suposa el nou escenari de negoci que s’obre amb les constel·lacions no geoestacionàries de baixa i mitjana altitud, que permetrà incrementar de forma notable el nombre de satèl·lits operatius.\nUn altre mercat amb àmplies possibilitats d’expansió és el que ofereix la demanda de banda ampla d’internet en zones d’Espanya i d’Amèrica on una part important de la població no té accés a les prestacions que ofereix la xarxa de fibra. L’aposta per dotar de serveis de primer nivell a zones rurals o desproveïdes de connectivitat és estratègica per a la companyia, estimen els analistes de l’Instituto Coordenadas.\nA aquest creixement exponencial de serveis per a superar la bretxa digital se sumen les aplicacions desenvolupades per a serveis de telemedicina, aula digital i la digitalització de nombroses funcions d’agricultura i control forestal.\nL’anàlisi de l’Instituto Coordenadas recull les projeccions d’expansió del mercat de satèl·lits a nivell mundial per a la dècada vinent, amb previsions d’aconseguir els 300.000 milions de dòlars sumant totes les activitats, des de la construcció de satèl·lits, llançadores i la seva posada en òrbita. Només en serveis de telecomunicacions s’estima que el mercat superarà els 20.000 milions de dòlars al final d’aquesta dècada.\nJesús Sánchez Lambas, vicepresident executiu de l’Instituto Coordenadas, estima que “és una molt bona notícia que Hispasat consolidi la seva posició en el TOP 10 mundial dels operadors de satèl·lits. Però té importants reptes. El mercat espera una eclosió de nous operadors amb propostes de serveis que estimularan la competència i per a la qual l’operadora espanyola, segons la nostra anàlisi, està preparada”.\nL’Instituto Coordenadas de Gobernanza y Economía Aplicada és una institució de pensament i recerca de la interacció entre governança i economia aplicada per a avançar en constructiu i en decisiu sobre el trinomi: benestar social, progrés econòmic i sostenibilitat ambiental; en ple entorn evolutiu sense precedents des de finals del Segle XVIII i principis del XIX amb la revolució industrial. Fidel als seus principis fundacionals d’independència, apartidisme i pluralitat, l’Instituto lidera proactivament la fusió entre l’essència i la innovació de la liberalització econòmica, com a millor model d’afrontar els reptes presents i futurs de país, d’Europa i del món.\nEn patufet astronauta 01/06/2021 8:23 pm\nAhhhhhh, he vist la bandera española al inici de la noticia, sacrilegi, sacrilegi,!!!! 🤭🤭🤭 Per cert quans llocs de treball s'han generat ja amb el anxaneta el nostre satèl·lit que ha costat un munt de milions d'euros? algú ho sap? i quans euros ja hem ingressat am el nano satèl·lit? per últim, quants s'han forrat amb el satèl·lit de marres sr. Puigneró? quina llàstima de embaucadors.


Categoria: Notícies Es va crear el diumenge, 25 novembre 2012 20:40 Darrera actualització de dilluns, 26 novembre 2012 15:55 COM_CONTENT_PUBLISHED_DATE_ON Visites: 2431\nVictòria del Prebenjamí A davant el C.P. Monjos per 3 a 0. Una vegada mes, l'equip va ser clarament superior al seu rival a les 3 parts. Els jugadors de Roger Juncosa necessiten jugar partits amb mes intensitat per mostrar-nos el seu potencial. A falta d'un partit ja són primers de grups i estan classificats pel Campionat de Barcelona. El Prebenjamí B ha derrotat a domicili al CE Olesa Patí B per 0 a 3. Aquesta victòria és vital per a la classificació, ja que la derrota del líder, CP San Ramon per 2 a 3 amb el tercer podria haver complicat la classificació. Ara a falta d'una jornada, l'equip és segon però jugar a casa amb el cuer que no ha aconseguit guanyar cap partit. Victòria complicada del Prebenjamí C davant el HC Piera Matrimox per 3 a 2. El partit no ha estat controlat en cap moment, i això ha fet que sigui molt igualat. Finalment la major qualitat dels nostres jugadors ha marcat les diferències. A destacar la lluita de Jordi i Marc. L'equip està matemàticament classificat pel Campionat de Barcelona. El Prebenjamí D ha aconseguit un treballat empat per 2 a 2 a la pista del Sant Just. L'equip està millorant el seu joc tot i que encara han de treballar mes la defensa. L'equip jugarà la Copa de Barcelona a estem segurs que faran un bon paper.\nL'equip Benjamí A ha guanyat al CP Monjos per 2 a 13 en un partit de clar domini visitant a on el bon joc dels vilanovins ha estat molt superior a la voluntat i l'esforç del seu rival. Aquest resultat manté a l'equip líder i ja està classificat pel Campionat de Barcelona. Si guanyen l'últim partit serà com a primers. Bon partit de tots els jugadors però avui destaquem a Pau Carbonell que ha estat molt inspirat. L'equip Benjamí B no ha pogut fer res a la pista de HC Montbui i ha perdut per 14 a 2. L'equip rival mes tècnic i més físic ha estat superior. Un partit mes el porter Álvaro ha fet un gran partit tot i els gols encaixats. L'equip que te moments de bon joc, ha de treballar per aconseguir ser mes constant en defensa. A la Copa de Barcelona l'equip ja estarà més conjuntat i ens oferirà bons partits. Gran partit el que ha jugat el Benjamí C amb el fins ara invicte HC Piera Matrimox. Els vilanovins han aixecat el marcador 2 vegades, primer un 0 a 3 i desprès un 3 a 4 per emportar-se el partit per 6 a 4 merescudament. A destacar el partit de Julia, la portera, amb aturades de mèrit. L'equip Benjamí D ha empatat a 3 amb el Sant Just a la seva pista. L'equip està aconseguint millorar el seu joc ofensiu però les pèrdues al sortir amb la pilota han castigat molt a l'equip que s'hauria pogut emportar els 3 punts.\nVictòria contundent de l'Aleví A davant el CP Sitges RCP per 0 a 13 en un partit dominat completament pels vilanovins que han jugat un bon partit. Tot i aquesta victòria l'equip ha quedat tercer classificat i ara haurà de jugar l'eliminatòria amb un primer de grup per aconseguir passar a la fase següent. L'Aleví B ha perdut davant el campió del seu grup el Sant Ramon A per 1 a 13. Els visitants han dominat el partit, però els vilanovins que han jugat tot el partit a la contra han merescut algun gol mes. L'Aleví C ha culminat una gran primera fase guanyant per 12 a 5 al Reus Deportiu B. L'equip és campió invicte del seu grup i ara es trobarà amb un tercer a les eliminatòries. Aquest equip ha superat les expectatives inicials (són un equip de primer any), però ja han demostrat que son capaços de qualsevol cosa.\nL'equip minifem s'ha imposat amb justícia al HC Palau de Plegamants per 6 a 2. Amb aquest resultat les vilanovines continuen a la part alta de la classificació. Tot i el bon resultat l'equip ha de millorar el seu joc de conjunt, sobretot en atac, per aconseguir mantenir-se als llocs capdavanters.\nL'equip Infantil A ha caigut derrotat per 1 a 2 davant el Reus Deportiu A, el campió del grup. Els jugadors de Luis Medrano han acabat segons i aquest partit els ha de mostrar el camí per guanyar el seu rival de les eliminatòries. L'equip Infantil B desprès de jugar un partit intens ha empatat a 1 gol amb el CE Noia Freixenet. Els nostres jugadors han merescut mes en un partit molt igualat i vibrant que no s'ha decantat al nostre favor per petits detalls. Tot i això la tendència és positiva.\nEl C.P. Vilanova A no s'ha deixat sorprendre pel CE Noia Freixenet B i ha guanyat el seu partit per 5 a 2. Amb aquest resultat els nostres jugadors són campions de grup. Els jugadors de Jordi Mier han resolt el partit amb solvència basat en un gran treball defensiu. L'equip Juvenil B ha acabat la primera fase una gran victòria a la pista del C.P. Vilafranca per 2 a 3 en un partit molt emocionant a on els nostres jugadors han aguantat força be els últims minuts a on els locals han pressionat de debò per aconseguir l'empat.\nL'equip Junior ha perdut per 6 a 8 amb el CHP Bigues i Riells en l'últim partit de la primera fase. Els vilanovins han comés moltes errades defensives que els han obligat a forçar les jugades d'atac. L'equip ha de millorar el treball defensiu i mantenir l'encert ofensiu.\nVictòria del 2ª Catalana Masculí per 4 a 6 a la pista del C.P.Monjos. Els vilanovins continuen impecables les últimes setmanes i ja són tercers. Aquest equip cada dia està creixent mes i es veu reflectit en els resultats que aconsegueixen. S'ha de seguir aquesta línia de joc i l'equip lluitarà per l'ascens.\nL'equip de 2ª Catalana Femení ha guanyat per 2 a 4 a la pista del C.P. Jonquerenc que col·loca a l'equip sisè a la classificació. Les jugadores de Claudia Miret i Maria Figuerola s'han mostrat molt sòlides en defensa i molt efectives en atac. Bones sensacions les que transmet l'equip.


El Govern amplia la seva estratègia de prevenció de la violència masclista entre els joves\nPublicat 09/03/2021 22:41CET\nLa Direcció general de Joventut (DGJ) de la Conselleria de Treball, Assumptes Socials i Famílies de la Generalitat ha activat una "estratègia lila" amb nous protocols de prevenció de les violències masclistes entre els joves, segons un comunicat aquest dimarts.\nEn concret, ha informat la Generalitat, s'han activat "noves xarxes comunitàries estables" per establir protocols que previnguin les violències sexuals en diferents espais públics d'oci; i també espais que empoderen a les dones joves.\nTambé s'ha millorat el programa '3 voltes' de detecció i promoció de la igualtat i diversitat sexual entre la gent jove; i s'han reiniciat les sessions del programa 'Revoluciona el gènere' en els Instituts d'Educació Secundària de Catalunya.\nLa DGJ ha assessorat durant el 2020 un total de vuit consells comarcals, set ajuntaments i una mancomunitat de quatre municipis en matèria de violència de gènere, i els ha implicat en el disseny i l'elaboració de protocols per prevenir i actuar davant aquesta realitat.\nL'elaboració dels protocols ha implicat inicialment unes 130 persones pertanyents a diferents àrees dels ens locals --com són Joventut i Igualtat--, col·lectius juvenils i entitats, així com a joves dels municipis o comarques implicats.


Sant Bult a la Batalla de Flors -2019- Festa Sant Bult\nUna Batalla de Flores, molt especial\nUn any més ha finalisat la Gran Fira Valéncia, en la seua habitual Batalla de Flors en la Passejada de la Alameda; l’últim Dumenge de Juliol.\nEnguany vàrem ser invitats a participar en la Batalla de Flores, en representació de la nostra Festa de Sant Bult, i pujades en una Calesa, la Joventut de Sant Bult, va poder gojar d’una de les millors Batalles.\nUna Batalla que es remonta a l’any 1891, tenint lloc enguany la 128 Edició d’esta Batalla tan especial.\n«Va ser Pasqual Frígola Ahís Xacmar i Beltrán, baró de Corts de Pallàs i president de Lo Rat Penat, quí va incorporar la Batalla de Flors als actes de la Fira de Juliol en 1891, sent la desfilada de carrosses en batalla floral més antiga d’Espanya. L’idea està basada en la batalla floral de Carnestoltes de Niza.»\nEn un principi, participaven carrosses engalanades en flors que, l’últim dumenge de juliol, cap a la vesprada, recorrien un tram de la Passejada de la Alameda. Les carrosses feyen un primer regrés al circuit davant el jurat que, en acabar, premiava la més bella. Durant el segon regrés, els participants llançaven al públic serpentines, confeti i flors (clavellineres), i est responia a la seua volta, entregant-se aixina una batalla pacífica i festiva, ompli d’aromes i de color.\nEn els seus orígens, tan sol prenia partix la burguesia valenciana, que mostrava la posició social a través del valor dels carruages i dels cavalls, de la bellea de les ornamentacions florals i de la riquea dels vestits. En el temps, la Batalla de Flors es va popularisar i va ocórrer un dels actes més emblemàtics de la Gran Fira de Valéncia.\nLa Batalla de Flors en l’actualitat\nA lo llarc del sigle XX, les carrosses varen ser substituïdes per plataformes (sempre arrastrades per cavalls) sobre les quals es monten escenaris alegóricos; pero el restant del ritual seguix igual. Ademés, també es varen afegir els «gropes», cavalls molt abillats que porten damunt una parella, home i dòna, en els vestits de gala dels labriegos de l’Horta de Valéncia.\nActualment, el premi a la carrossa millor decorada rep el nom de «Premi Baró Cortes de Pallàs» en honor del creador d’este acte.\nVolem agrair la nostra participació en els actes de la Gran Fira Valéncia 2019, i que conteu molts anys més en nosatres.\nPágina Gran Fira Valencia 2019: Enllaç\nEntrada Web de Sant Bult: Batalla de Flors, Gran Fira Valencia 2019\nArchiu Històric Racó Personal#BatallaDeFlors #GranFiraVLC #SantBult\n💐 Batalla de Flors Gran Fira Valéncia 2019💐


Barcelona celebrarà la segona edició de la Biennal Ciutat i Ciència entre el 8 i el 13 de juny - Social.cat\nBarcelona celebrarà la segona edició de la Biennal Ciutat i Ciència entre el 8 i el 13 de juny\nEs faran més d’un centenar d’activitats on participaran prop de 200 ponents i convidats\nDimarts, 23 de març de 2021 | 11:15 h\nEs faran més d’un centenar d’activitats on participaran prop de 200 ponents i convidats | (Unsplash)\nLa segona edició de la Biennal Ciutat i Ciència se celebrarà entre el 8 i el 13 de juny. Mentre que la primera edició es va fer a l'hivern, la d'enguany s'ha calendaritzat per a finals de primavera per afavorir la participació de la ciutadania.\nSegons l'Ajuntament de Barcelona, moltes de les activitats seran a l'aire lliure, sempre que la pandèmia ho permeti, però s'alternaran amb formats telemàtics. S’ha programat més d’un centenar d’activitats diferents que es desenvoluparan al llarg d’aquests sis dies, i es preveu que hi participin prop de 200 ponents i convidats. El 13 de juny se celebrarà la 14a edició de la Festa de la Ciència.\nEs programaran debats, taules rodones, conferències, converses, espectacles, instal·lacions i exposicions i sessions de cinema per reflexionar i debatre sobre els límits del coneixement, però sobretot "per treure la ciència entesa en el sentit més ampli del seu pedestal i per baixar-la al carrer", segons l'Ajuntament.\nL’objectiu de la Biennal és obrir i acostar a la ciutadania alguns dels debats ètics i metodològics del món científic, alguns dels quals en temps de pandèmia són molt més propers a la vida quotidiana.\nEl consistori confia que els temes que es posaran sobre la taula convidaran a reflexionar sobre el coneixement i a debatre sobre els seus límits des de diversos punts de vista, ja sigui des dels els avenços que estan marcant el futur, les implicacions ètiques d’aquests avenços, l’estret vincle de la ciència amb l’art, la sociologia i la política, la igualtat de gènere en el món científic, la igualtat de drets i d’oportunitats, o la sostenibilitat del planeta.\nEs preveuen activitats a diversos punts de la ciutat, com a plaça Joan Coromines, al barri del Raval; el pati interior del Parc de Recerca Biomèdica, a la Barceloneta; el Born Centre Cultural, o el front marítim, entre altres.


qui és l'esposa de devale ellis, biografia, edat, valor net 2022, fills, alçada - Biografia\nQui és l'esposa de Devale Ellis, biografia, edat, valor net 2022, fills, alçada\nFets de Devale Ellis\nJames Madison High School, Universitat Hofstra\nJackson Karter Ellis, Kaz Hendrix Ellis i Kairo Shakur Ellis\nTwitter Devale Ellis\nInstagram Devale Ellis\nVeure més / Veure menys Fets de Devale Ellis\n1 D'on és Devale Ellis?\n2 On va anar a la universitat Devale Ellis?\n3 Quant és el valor net de Devale Ellis?\n4 Quan es va casar Devale Ellis?\n5 Qui és l'esposa de Devale Ellis?\n6 Devale Ellis té un fill?\n7 Quant de temps va estar Devale Ellis a la NFL?\n8 Quina és l'alçada de Devale Ellis?\n9 Línia de carrera de Devale Ellis\nDevale Ellis és un actor i antic receptor de futbol amb seu als Estats Units.\nD'on és Devale Ellis?\nDevale Ellis és originàriaBrooklyn, Nova York, Estats Units d'Amèrica. Va néixer el 2 d'abril de 1984 als seus pares americans. A partir del 2021, té 37 anys, mentre que el seu horòscop és Àries. Cada any, Devale celebra el seu aniversari el 2 d'abril. És fill de Karen Ellis (mare) i Troy Ellis (pare).\nEncara no està clar si Devale té algun germà o no. Per nacionalitat, Devale és nord-americà mentre que pertany a un origen ètnic afroamericà.\nOn va anar Devale Ellis a la universitat?\nDevale va completar la seva educació secundària aJames Madison High Schoola Brooklyn, Nova York. Es va graduarUniversitat Hofstraa l'estat de Nova York.\nQuant és el valor net de Devale Ellis?\nDevale, sens dubte, ha guanyat una quantitat decent amb la seva exitosa carrera professional, però encara no ha revelat la quantitat real del seu patrimoni net i el seu salari als mitjans de comunicació. Tenint en compte el seu treball dur i la seva dedicació, no hi ha dubte que el seu patrimoni net no és inferior a milions de dòlars i segurament augmentarà amb la seva carrera en els propers dies.\nTítol: Devale Ellis i la seva dona, Khadeen Ellis posant amb el seu cotxe (Foto: Instagram)\nDevale també està guanyant una certa quantitat amb avals, anuncis i patrocinis de diverses marques i empreses de moda. A través dels seus ingressos i ingressos de la seva carrera professional, definitivament està vivint una vida fastuosa amb els membres de la seva família als Estats Units.\nQuan es va casar Devale Ellis?\nDevale es va casar amb la seva núvia de llarga durada, Khadeen Ellis el 4 de juliol de 2020. La parella es va conèixer per primera vegada mentre estudiaven a la mateixa universitat, la Universitat Hofstra. Finalment, van començar a tenir una cita i van intercanviar vots de casament en una cerimònia de casament íntima. Fins i tot han iniciat un canal de YouTube,Els Ellishan compartit una visió refrescant del seu casament mil·lenari.\nTítol: Devale Ellis amb la seva dona, Khadeen Ellis (Foto: Instagram)\nDevale i Khadeen porten una vida matrimonial feliç i pacífica, ja que no hi ha ni un sol rumor o polèmica sobre el seu divorci o les seves relacions extramatrimonials. Sembla que són el primer amor de l'altre perquè no hi ha informació sobre les seves històries de cites anteriors.\nQui és l'esposa de Devale Ellis?\nL'esposa de Devale, Khadeen Ellis, és una actriu nord-americana. Ella va obrir els ulls 5 de desembre de 1983 , enEstats Units d'Amèrica. Va començar la seva carrera d'actriu apareixent en una pel·lícula,Un tros de mi: una història quotidianal'any 2016. Algunes de les seves altres pel·lícules sónMakeup X Breakup, El negoci del Nadal,etcètera.\nTítol: l'esposa de Devale Ellis, Khadeen Ellis (Foto: Instagram)\nA part d'això, dirigeix el seu canal de YouTube,Els Ellisal costat del seu marit Devale. El seu primer vídeo va ser un resum de la rutina matinal de la família que es va publicar l'any 2017.\nDevale Ellis té un fill?\nDevale té tres fills que comparteix amb la seva dona. Els seus fills ho són Jackson Karter Ellis nascut l'any 2011, Kaz Hendrix Ellis nascuts el 2017, i Kairo Shakur Ellis nascut l'any 2016.\nTítol: Devale Ellis amb la seva dona i els seus fills (Foto: Instagram)\nDevale té un vincle especial amb els seus fills i estima tots els seus fills al més estimat. Tota la família Ellis viu junts una vida feliç i tranquil·la.\nQuant de temps va estar Devale Ellis a la NFL?\nDevale es va convertir en membre de l'equip dels Detroit Lions l'any 2006. Va jugar a la NFL fins al 26 de juliol de 2009. Durant aquest temps, va jugar en diversos equips, inclosos els Detroit Lions i els Cleveland Browns.\nQuina és l'alçada de Devale Ellis?\nDevale es troba a una alçada de5 peus 10 polzadesd'alçada mentre que el seu pes corporal és de 79 kg. Té un cos ben cuidat, però encara ha de compartir la mida del pit, del bíceps, del calçat, etc. amb els mitjans de comunicació. Devale té els cabells de color negre mentre que els seus ulls són de color marró fosc.\nLínia de carrera de Devale Ellis\nDevale va començar la seva carrera com a receptor ample de la NFL.\nVa jugar professionalment amb equips, Detroit Lions i Cleveland Browns.\nTítol: Devale Ellis, actor nord-americà (Foto: inside jamari fox)\nDesprés de retirar-se de la seva carrera futbolística, va començar a treballar com a actor.\nDevale ha aparegut en nombroses pel·lícules i sèries de televisió.\nAlguns d'ells són Sistes,NCIS, The Blacklist, Full Circle, Marz, etc.


CURSA D'ORIENTACIÓ SOLIDÀRIA | Fundació Salut Alta\nCURSA D'ORIENTACIÓ SOLIDÀRIA\nEl 27 d'octubre MOU-TE PER LA SALUT ALTA!\nParticipa a la II Cursa d'Orientació Solidària tot passejant o corrent i descobreix el que s'amaga pels carrers de La Salut de Badalona. Una oportunitat per conèixer la diversitat del barri i col·laborar amb els projectes socioeducatius de la Fundació Salut Alta!\nDes de la Fundació Salut Alta setmanalment duem a terme activitats socioeducatives amb infants, adolescents i famílies del barri La Salut de Badalona. A més de l'acció educativa, l'acompanyament i el treball amb les famílies, també tenim el treball amb l'entorn com un pilar de la nostra metodologia.\nEl nostre objectiu? Fer del barri La Salut Alta un barri digne, bonic, agradable per a tots els qui hi vivim i hi treballem!\nAixí doncs, aquesta cursa és una de les accions per fer que molta gent conegui el barri, per potenciar el treball comunitari i, en definitiva, per fer de "La Salut Alta, un barri per estimar".\nSi no pots participar directament de la cursa, també oferim la possibilitat de col·laborar amb el DORSAL 0, fent una aportació econòmica per tirar endavant totes aquestes activitats!\nUna cursa d'orientació és una activitat esportiva a contrarellotge i sense itinerari prefixat, on el participant ha de passar per uns controls assenyalats en un mapa en el menor temps possible i amb l’ajuda d’una brúixola. L’orientació és un esport que poden practicar tots els membres de la família: a totes les curses hi ha mapes i circuits de diferents nivells, des dels més senzills d’iniciació per als petits o els adults que comencen, fins als circuits més complicats per als experts. D’aquesta forma tothom té un circuit a la seva mida!\nUna cursa d’orientació es pot prendre com un agradable passeig o com una activitat atlètica competitiva. Les curses d’orientació estimulen el poder de concentració, la presa ràpida de decisions i la imaginació, ja que cal interpretar la informació que ofereix el mapa i contrastar-la amb la realitat que veiem a l’entorn, per saber on estem i cap on hem d’anar. L’orientació és un esport integral i complet en cos i ment, on no guanya el més veloç sinó el que va segur per l’itinerari més idoni.\nPodeu trobar més informació sobre la orientació a la web de la Federació de Curses d’Orientació de Catalunya.\nSerà una cursa urbana de modalitat Score, on els participants hauran de passar pel màxim número de controls, en l'ordre que desitgin, en un temps màxim de 2 hores i 30 minuts. Atenció! us trobareu alguna sorpresa dins la cursa.\nEls controls estaran repartits per diferents barriades de Badalona, des de La Salut fins a Montigalà, i caldrà trobar-los amb l'ajuda del mapa que l'organització lliurarà al moment de la sortida. Al ser una cursa per zona urbana, caldrà seguir en tot moment les normes de circulació i la normativa d'ús de l'espai públic.\nA l'arribada a la meta, el corredor lliurarà una targeta que certificarà el seu pas pels diferents controls. El guanyador serà el corredor o corredors que aconsegueixin més punts.\nEs donaran les explicacions necessàries a tota persona que ho necessiti per iniciar-se en aquest esport abans que comenci la cursa.\n1. Centre de competició - Recepció\nAquest estarà situat al local de la Fundació Salut Alta, al carrer Pau Piferrer 117. Aquí trobareu RECEPCIÓ, NOVES INSCRIPCIONS, INCIDÈNCIES, lavabos i consigna per guardar la motxilla. NO hi haurà servei de guarderia.\n2. Sortida i arribada\nLa sortida i l'arribada seran a la plaça Antonio Machado (al Google Maps apareix com a Plaça del Doctor Bassols). Hi haurà també un servei d'avituallament pels participants al finalitzar i s'hi farà l'entrega de premis i sorteig.\nRecomanem que vingueu en transport públic (metro L10N parada La Salut o L1 parada Fondo, o RENFE i busos B4, B29). Si veniu en cotxe, veniu amb temps suficient per aparcar!\n09:00h Local Fundació Salut Alta (C/ Pau Piferrer 117) Recollida de la targeta de control dels participants de la cursa. També es podran realitzar noves inscripcions (amb un recàrrec de 3€) fins a esgotar mapes.\n09:45h Plaça Antonio Machado Explicació de la cursa i dubtes\n10:15h Plaça Antonio Machado Lliurament de mapes\n10:30h Plaça Antonio Machado 3, 2, 1... Comença la cursa!\n12:00h Plaça Antonio Machado Espai fitness\n13:00h Plaça Antonio Machado Temps màxim d'arribada i inici del vermut a càrrec de l'Associació de Comerciants de La Salut Alta\n13:30h Plaça Antonio Machado Lliurament de premis i sorteig\nEs pot participar per equips de 2 a 5 persones o bé individualment. La participació individual està restringida a participants majors de 16 anys.\nTots els participants menors d’edat hauran d’entregar l’autorització del seu tutor/a legal en la recollida del dorsal. DESCARREGAR EL DOCUMENT\nEls menors de 16 anys han de participar acompanyats d’un adult.\nEls menors de 10 anys que no formalitzin la inscripció podran fer la cursa com a acompanyants però no comptaran com a membres del grup ni tindran accés al pack del corredor.\nEn el moment de realitzar la inscripció s'haurà de seleccionar una d'aquestes categories:\nIndividual (≥ 16 anys)\nGrupal (equips de 2 a 5 persones ≥ 16 anys)\nFamiliar (equips de 2 a 5 persones entre elles, com a mínim, un menor de 16 anys)\nHi ha un sol mapa amb el mateix nombre de fites per totes les categories. La durada màxima de la cursa són 2 hores i 30 minuts. Qualsevol equip pot decidir quan acabar la cursa, arribant a la Plaça i entregant la targeta de control.\nEn cas d'abandonament serà obligatori passar per la taula d'arribada i informar a l'organització, per així poder portar un control de tots els participants de la cursa.\nLes classificacions es faran atenent el nombre de punts aconseguits i, en cas d'empat, serà primer qui hagi arribat abans a meta. S’entregarà premi al primer equip de cada categoria.\nA més, entre els inscrits se sortejaran lots de productes ben interessants facilitats per les empreses col·laboradores!\nVisualitza la classificació final per categories: RESULTATS\nA partir de les 9h haureu de venir a buscar la vostra targeta de control que estarà a la recepció (C/ Pau Piferrer 117). Allà també hi podreu trobar el guardaroba i WC.\nA la mateixa Plaça Antonio Machado.\nHi haurà avituallament líquid i sòlid a l'arribada. En la cursa no hi haurà avituallament, només disposareu de les fonts que podeu trobar, les quals estaran pintades amb el símbol de got al mapa. Tingueu-ho en compte.\nÉs obligatori portar un telèfon mòbil per equip.\nÉs recomanable portar brúixola i bolígraf.\nEstà prohibit utilitzar GPS, podòmetre o altímetre.\nAconsellem que, per tal de reduir les deixalles de la cursa, tothom que pugui porti el seu\nEl control de temps s'efectuarà amb targeta tradicional i pinça al control, una targeta per cada component de l'equip.\nLa puntuació de cada fita vindrà donada per la desena del codi de fita. Exemple: la fita 47 valdrà 4 punts i la 62 valdrà 6 punts.\nLa puntuació total serà la suma de punts. En cas d'empat a punts entre dos equips, guanyarà l'equip que arribi abans a meta.\nAls equips que arribin a meta un cop finalitzades les dues hores i mitja de temps màxim de cursa, se'ls aplicarà la següent penalització, en funció del temps transcorregut:\nde 00:01 fins 04:59 minuts – 5 punts\nde 05:00 a 09:59 minuts – 10 punts\nde 10:00 a 14:59 minuts – 15 punts\nde 15:00 a 19:59 minuts – 20 punts\nde 20:00 a 24:59 minuts – 25 punts\nde 25:00 a 29:59 minuts – 30 punts\nmés de 30 minuts – desqualificació\nNo seguir les indicacions de l'organització.\nCórrer per zones o rutes indicades com a prohibides al mapa.\nFer servir per la navegació qualsevol eina que no sigui mapa i brúixola.\nMostrar actituds incíviques i de no respecte a la natura i a l'espai públic, així com embrutar les instal·lacions i propietats públiques/privades.\nSeparar-se més de 20 metres entre components del mateix equip.\nAbandonament d'un dels components de l'equip.\nAbandonar part de l'equipament durant la cursa o llençar deixalles.\nNo prestar auxili a qui ho demani.\nEs pot consultar el reglament a la pàgina web de la Federació de Curses d'Orientació de Catalunya\nTerreny urbà amb una gran varietat de zones i amb unes vistes espectaculars. Pel camí us trobareu blocs de pisos, cases en filera, escales, rampes, jardins... fins i tot un amfiteatre! El desnivell és considerable, així que planifiqueu bé l'estratègia de ruta!\nTrobareu aigua en les fonts marcades en el mapa.\nLa cursa transcorre majoritàriament per zona urbana amb el trànsit obert, per tant MÀXIMA PRECAUCIÓ AL CREUAR ELS CARRERS. Hi ha passos obligatoris en els carrers amb més trànsit.\nEstem a meitat de tardor, compte amb el fred! Alhora, el mal temps no serà obstacle per la realització de la prova, si bé l'organització podrà modificar-la o suspendre-la per seguretat dels participants.\nInformem que és un entorn on no hi ha tradició d'actes similars, així doncs, preguem sigueu curosos amb els veïns i veïnes.\nMapa: 1/4000 (Mides A3)\nMapa elaborat específicament per aquesta cursa. Ha estat cartografiat per Andreu Alvarruiz i Anna Nadeu durant la tardor de 2018.\nTrobareu la descripció de controls impresa al mapa.\nInformació bàsica: mapa elaborat expressament per la cursa solidària La Salut Alta 2018. Malgrat es tracta d'una cursa score de mitjana extensió, hem optat per utilitzar la simbologia sprint i així poder augmentar el nivell de detall en zones amb molta densitat d'informació. Hem desplaçat i/o exagerat alguns elements per evitar solapaments, però així i tot en alguns casos és impossible representar-ho tot (especialment detalls sota escales, ponts i transit a diferents nivells). Per persones amb dificultat per veure de prop, recomanem utilitzar lupa. No s'han capturat els passos de vianants per no carregar excessivament el mapa. Recordeu que el trànsit no estarà tallat així que sigueu prudents a l'hora de creuar les avingudes principals i utilitzeu el sentit comú.\nInformació tècnica: mapa urbà a escala 1:4000 i equidistància de 5 m amb simbologia per mapes sprint segons les especificacions ISSOM2007. La informació vectorial de base prové principalment del topogràfic 1:1000 (ct1m) del municipi de Badalona i de la Base Topogràfica de Catalunya 1:5000 (btc5m). La base s'ha generat per importació automàtica utilitzant taules d'equivalencies entre les capes dels vectorials ct1m i btc5m i la simbologia de sprint. Les corbes de nivell i edificis provenen de la btc5m i la resta d'elements puntuals i linials de la ct1m (arbres, tanques, murs...). L'edició manual s'ha dut a terme consultant ortoimatge 25 cm de l'Institut Cartogràfic i Geològic de Catalunya, fotografies a nivell de carrer de Google Street View (maig de 2018), models 3D fotorealístics a Google Earth i finalment revisió de camp. Els arbres s'han importat automàticament de cartografia topogràfica provinent de restitució a escala 1:1000 i només s'ha revistat una mostra. En algunes zones, per tal de millorar la llegibilitat del mapa i per evitar que se solapin símbols molt propers, s'han adoptat solucions que no segueixen estríctament la normativa ISSOM2007. Per exemple, s'han suprimit els decoradors de moltes tanques passables, exagerat la dimensió d'escales i passos estrets entre murs, desplaçat elements (tot mantenint la topologia), etc. Per motius tècnics, s'ha optat per representar les zones obertes amb arbres dispersos com a arbres individuals en comptes d'utilitzar el símbol corresponent.\nDescripció dels controls: TEXT / SIMBOLOGIA\nProfessionals i voluntariat de la Fundació Salut Alta i membres del Club d'Orientació de Catalunya.\nCONTACTE I EMERGÈNCIA\nPel dia de la cursa: 112 i 690 267 437 (organització)\nPer a consultes anteriors al dia de la cursa escriviu un correu a comunicacio@fundaciolasalutalta.org.\nLES INSCRIPCIONS SERAN DEL 30 DE SETEMBRE AL 20 D'OCTUBRE.\nLa inscripció a la cursa feta online durant el període establert tindrà el cost de 10€/participant. Aquesta inclourà l'assegurança, bossa del corredor, participació al sorteig de premis i obsequi. Alhora, donat que és un esdeveniment solidari, s’oferirà la possibilitat de fer aportacions extres per col·laborar en la inscripció d'algun infant/adolescent de la Fundació o en els projectes de la Fundació.\nTambé hi haurà la possibilitat de fer inscripcions el mateix dia de la cursa de 9h a 9.30h (C/ Pau Piferrer 117), amb un recàrrec de 3€.\nPer tal que un corredor menor d’edat pugui participar a la cursa, caldrà que el dia de la cursa entregui el document d'autorització del menor degudament signat.\nLa inscripció a la cursa implica cedir els drets d’imatge a la organització.\nSi vas participar l'any passat, t'animem a venir amb la samarreta de la cursa! També la podràs adquirir el mateix dia de la cursa per 3€ i fins a esgotar existències.\nRecorda que hauràs de seleccionar una d'aquestes categories:\nÉs una cursa per córrer o puc caminar?\nA les curses d'orientació tu decideixes a quin ritme anar! Tothom disposarà de dues hores i mitja i, dins aquest termini, podràs escollir si vols córrer o passejar tranquil·lament fent una volta pel barri.\nAixí doncs... he d'estar les dues hores i mitja fent la cursa?\nNo cal! Les dues hores i 30 minuts són el termini màxim establert però, si decideixes finalitzar-la abans pots anar al punt d'arribada, entregar la targeta de control i recollir la bossa del corredor.\nHe d’apuntar els fills/es si vull que m’acompanyin?\nLa inscripció per als menors de 10 anys no és obligatòria, així doncs, si no realitzes el formulari podran acompanyar-te però no constaran com a membres del grup ni tindran l'assegurança i bossa del corredor.\nSi he fet la inscripció i al final no puc venir... retorneu els diners?\nMalauradament no, ja que és una cursa solidària i la recaptació s'entén com a donatiu per als projectes de la Fundació.\nSí! Però ens ho haureu de comunicar perquè la persona que vingui faciliti les seves dades per tal que quedi coberta en l'assegurança.\nI si no puc venir el dia de la cursa però vull col·laborar econòmicament amb la causa, com ho puc fer?\nEns encanta veure la implicació de la gent... així doncs, podràs col·laborar amb el DORSAL 0 fent un donatiu per a la Fundació! Gràcies!!!\nFes ressò de la cursa entre les teves amistats i comparteix l'experiència mencionant-nos a les xarxes socials i etiquetant #cursaFSA! També pots descarregar-te aquests materials per ajudar-nos amb la difusió.\nBanner xarxes socials\nSi teniu qualsevol dubte podeu posar-vos en contacte amb nosaltres!\nC. Autonomia 17, baixos 08914 Badalona\nNombre de participants: 137 persones inscrites\nClassificació per categories.\nResultats del sorteig 1 de premis.\nÀlbum de fotografies de la preparació i realització de la cursa.\nNota de premsa (20/10)\nNota de premsa (20/11)\nBadalona TRES60 (Televisió de Badalona, a partir d'1h i 5 min)


jugar Archives - Blog 7 i tria\nbest viagra in uk what would happen to a female if she took viagra viagra or something else is viagra good after expiration nolvadex breast cancer ou acheter cialis generique forum can viagra obtained nhs Skip to main content\nCom va la calor famílies? Ja sabem que a vegades es fa difícil d’aguantar. Però amb la calor a tots ens ve de gust refrescar-nos amb l’aigua. Què us sembla doncs, si aprofitem la platja, el riu, la piscina o les fonts per jugar amb aigua? Més enllà de les clàssiques pistoles i els globos […]\nA jugar!! Dia Internacional del Joc\nDes de l’any 1988, cada 28 de maig se celebra el Dia Internacional del Joc. Jugar és una activitat universal, s’ha jugat, es juga i es jugarà a totes les edats i en qualsevol cultura del món. Jugar ens permet ser espontanis, podem aprendre fent, experimentem en el marge d’error, estimula les nostres emocions, ens […]\nJa deveu saber que a 7 i TRIA creiem fermament amb el joc com a eina socioeducativa i aquest té un paper ben important en tots els nostres projectes educatius, ja sigui al menjador escolar o en activitats de vacances. És per això que ens agrada descobrir sempre nous jocs i compartir-los amb vosaltres. Avui […]\nJugar en família: la sopa de pedres\nJa tenim aquí la Setmana Santa i amb ella, les segones vacances del curs. Amb més temps gaudir i jugar en família. Per això avui us volem presentar un joc ideal per jugar en família i amb el que podeu passar-ho bé, per partida doble, creant-lo i jugant. La idea prové del joc de taula […]


Arxius de Moros i Cristians - Pàgina 12 de 37 - TV Digital Ontinyent\nHome > Cultura > Moros i Cristians (page 12)\nFesters proposarà abaixar el preu del carnet de festes\nDivendres passat dia 11 de novembre en la junta de govern de la Societat de Festers, el president Jose Rafael Sanchis, anunci que anava a portar a la pròxima assemblea, que se celebrara el pròxim 27 de novembre, la proposta d’una baixada del preu del carnet de soci ajuste al 8,5%. Després de veure el resultat econòmic d’aquest últim exercici, i després d’analitzar la situació econòmica de la Societat, el president va proposar aquesta mesura argumentant que en el seu moment es va pujar el carnet amb la finalitat de sufragar les despeses de la reforma de la casa que acull a tots els festers, però com el deute s’ha anat reduint i s’han amortitzat i cancel·lat prestem, que és el moment de compensar l’esforç de tots els festers. Sense deixar de costat que la casa segueix necessitant moltes millores que s’aniran desenvolupant al llarg de l’any. Font: Societat de …\nAquest dissabte la Comparsa Cides d’Ontinyent va posar punt i final a les celebracions del seu 40 aniversari, amb una vetllada celebrada a Buddha Food & Drinks. La festa va començar a les 20 hores, amb l’estrena del documental realitzat per membres de l’esquadra Tac-Attack i que comptava amb diverses vivències de gent de la comparsa de les diferents esquadres, així com el testimoni dels seus veterans i fundadors. Posteriorment es va obsequiar a tots els fundadors amb un detall i se’ls va reconéixer la seua tasca i l’estima per la comparsa. Per finalitzar el protocol i abans de començar amb el sopar i la festa que el seguia, es va presentar també el pasdoble dianer “Ereta”, regal del jove compositor ontinyentí Jose Conejero Olcina al Cide Jordi Vallés, i obsequi d’aquest últim a la comparsa pels seus 40 anys de festa. Aquest pasdoble agafa el nom de la coneguda com …\n08/09/2016\tMoros i Cristians\nL’Olleria acollirà este dissabte 10 de setembre la II Trobada d’Ambaixades de l’àrea 1 de la Undef. Una trobada en la que es podran vore les Ambaixades que se celebren en altres pobles com ara Llutxent, Lleida, Paterna o Aielo de Malferit, i actes únics i representatius d’alguns pobles com ara el Despojo moro de Bocairent. ‘Per a l’Olleria és molt gratificant que la Undef haja escollit el nostre poble per fer esta trobada, donat que posa en valor les nostres festes i demostra que els festers de l’Olleria a més de passa-ho bé, sabem fer una bona recreació històrica d’aquella època. Des de l’Ajuntament, una vegada més, estem al costat de la Junta Central col·laborant en tot el necessari’, ha afirmat Julià Engo alcalde de l’Olleria. Les representacions començaran a les 10’30 h en l’església parroquial de Sant Maria Magdalena amb la interpretació del Despojo moro de Bocairent. En …


Chateau Camparnaud Cotignac França - Ofertes d'hotels amb els MILLORS DESCOMPTES EN LÍNIA\nCarces, Cotignac, França - Veure al mapa\nMés informació sobre Chateau Camparnaud\nSi el que està buscant és per un hotel ben situat a Carcès, no busqui més enllà de Chateau Camparnaud. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Carcès. Les carecterístiques més important de l'hotel inclouen Wi-Fi gratuït en totes les habitacions.\nGaudiu de les comoditats d'alta gama com ara aparell de televisió, reproductor de DVD/CD, nevera, forn microones, renta vaixelles per tal de relaxar-vos després d'un cansat dia. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Chateau Camparnaud és una elecció inteligents per a viatgers a Carcès, i ofereix una estada relaxant i sense molèsties.


L’Arxiu s’allunya del Rosaleda | BonDia Diari digital d'Andorra.\nL’opció d’Encamp perd butlletes pels problemes d’espai que planteja un emplaçament on no estava previst.\nEra l’opció preferida per la ministra, Sílvia Riva, decidida a centralitzar tots els serveis de Cultura a la flamant seu d’Encamp. De fet, al juliol semblava que la decisió estava quasi presa, però les objeccions que han plantejat els tècnics li han anat restant butlletes fins al punt que ara mateix no està gens clar que l’Arxiu Nacional s’acabi traslladant al Rosaleda. La decisió final es prendrà les pròximes setmanes, i fonts coneixedores del cas consideren cada vegada més remota l’opció encampadana. Els motius són bàsicament d’espai, per la senzilla raó que quan es va concebre la distribució interna de l’edifici mai no es va preveure que s’hi hagués de fer forat a l’Arxiu. I quan aquesta opció es va posar sobre la taula, es va haver d’armar un tetris que no convenç ni els més fidels partidaris.\nEl problema és que la falta d’espais lliures obligaria a separar i repartir els serveis de l’Arxiu (restauració, inventari, reprografia i digitalització) per plantes diferents del Rosaleda, trencant-ne així la “coherència” i la “lògica de treball”. A més, alguns d’aquests espais s’haurien de compartir amb altres departaments, comprometent així la seguretat de la manipulació i conservació dels documents. Finalment, entaforar l’Arxiu al Rosaleda tindria un efecte dominó que obligaria a retallar l’espai que ara ocupa la Biblioteca Nacional i es cruspiria la sala d’exposicions que hi ha al rebedor de l’edifici. Tot i la superfície més que generosa de la nova seu de Cultura, els magatzems del segon soterrani són delicats (en el record dels tècnics hi ha els aiguats del 1937, i ningú no se la vol jugar dipositant documents preciosos en zona potencialment problemàtica) i encara s’ha de fer lloc a les col·leccions de Radio Andorra i, previsiblement, als béns mobles que s’acabin extraient de Sud Radio.\nUna de les solucions que s’ha plantejat és ubicar els serveis de l’Arxiu a l’annex de l’edifici per garantir un circuit “segur i eficient” entre els dipòsits, el taller de restauració, la sala d’inventari i el taller de reprografia. Però caldria unir aquest espai als altres serveis de l’Arxiu que es prestarien al mateix Rosaleda, bàsicament, la sala de consulta, a través d’un accés directe que no forma part del projecte original.\nAquest és el panorama que se li presenta a la ministra, convençuda segons les fonts consultades que cal resoldre d’una vegada la qüestió de l’Arxiu, i de fet, Demòcrates així ho portava al programa electoral, però que veu com la que semblava una solució òptima s’està convertint en un niu de problemes. En el millor dels casos, si l’opció del Rosaleda fos finalment l’elegida, l’Arxiu encara continuaria un any i mig o dos més a Prada Casadet. Una alternativa que cada vegada guanya números és construir un edifici de nova planta en un terreny cedit potser per un Comú. En aquest cas, la perspectiva també és que l’Arxiu es quedi a mitjà termini a l’emplaçament actual. La solució, en tres setmanes. Potser abans i tot.\nEl ministeri impulsarà un circuit de música en directe\nAixí com el nou Arxiu sembla una de les prioritats del ministeri, no està gens clar el que passarà amb el Museu Nacional, tot i que en continua a bon ritme l’elaboració del “relat” que l’ha de sustentar, ni molt menys amb el Museu de l’Automòbil, que ja va experimentar el gener passat, just abans de la pandèmia, una retallada substancial –la majoria proposava destinar a pisos socials quatre dels onze milions llargs en què s’havia pressupostat– i que probablement estigui ara mateix molt avall en la llista de prioritats de l’Executiu. Des de fa mesos no se’n sent a parlar ni de l’un ni de l’altre, sostenen fonts del ministeri, i així ho reflecteix el projecte de pressupost, que només s’entreté, com dèiem, en el “relat nacional sobre la història, la cultura i el paisatge del país” per “organitzar la selecció de les col·leccions patrimonials”. En canvi, el mateix pressupost conté notables sorpreses, especialment pel que fa a la Unesco: al ja conegut projecte de candidatura a patrimoni de la humanitat de les festes de l’os, es vol afegir la de la pedra seca i la de la transhumància, sense oblidar la dels testimonis materials de la construcció del Coprincipat, que està previst presentar el primer trimestre del 2021. El ministeri celebrarà l’any que ve el 30è aniversari de l’Auditori amb una programació especial en què els grups nacionals (una dotzena, sobre un total de divuit concerts previstos) tindran un protagonisme destacadíssim. Sense deixar l’àmbit musical, el ministeri impulsarà, atenció, un circuit de música en viu, juntament amb l’ASMA i els locals que encara en programen de forma regular. Pel que fa a les arts plàstiques, no hi haurà Biennal de Venècia, recordin, però es pretén assistir a les fires SWAP i ARTE, totes dues a Madrid. Finalment, sembla que per fi s’estrenarà un nou mapping, el de Sant Esteve, i presentacions virtuals de Casa de la Vall i de la Casa d’Areny-Plandolit.